भारत सरकार

कृषि मंत्रालय

कृषि एवं सहकारिता विभाग

राज्‍य सभा

अतारांकित प्रश्‍न सं. 157

6 दिसम्‍बर, 2013 को उत्‍तरार्थ

**विषय: राष्ट्रीय धारणीय कृषि मिशन ।**

**157. श्रीमती रजनी पाटिलः**

**श्री हुसैन दलवईः**

**क्या कृषि मंत्री यह बताने की कृपा करेंगे किः**

(क) क्या सरकार बारहवीं पंचवर्षीय योजना के दौरान राष्ट्रीय धारणीय कृषि मिशन प्रारंभ करने का विचार

रखती है;

(ख) यदि हां, तो मिशन का उद्देश्य क्या है;

(ग) क्या इस संबंध में कार्य-योजना का ब्यौरा देते हुए कोई रूपरेखा तैयार की गई है; और

(घ) यदि हां, तो प्रस्तावित योजना को किस प्रकार लागू किया जाएगा ?

**उत्‍तर**

**कृषि एवं खाद्य प्रसंस्‍करण उद्योग मंत्रालय में राज्‍य मंत्री (श्री तारिक अनवर)**

**(क) एवं (ख):** जी हां । राष्‍ट्रीय सतत् कृषि मिशन (एनएमएसए) भारतीय कृषि को फसलों और पशुपालन दोनों क्षेत्रों में समुचित अनुकूलन और न्‍यूनीकरण उपायों के माध्‍यम से एक जलवायु परिवर्तनशील उत्‍पादन प्रणाली में बदलना चाहता है । एनएमएसए में एक सुव्‍यवस्‍थित हस्‍तक्षेप के रुप में स्‍थान विशिष्‍ट समेकित/मिश्रित खेती प्रणालियों; संसाधन संरक्षण प्रौद्योगिकियों; व्‍यापक मृदा स्‍वास्‍थ्‍य प्रबंधन; कुशल खेतन पर जल प्रबंधन और मेन स्‍ट्रीमिंग वर्षा सिंचित प्रौद्योगिकियों को बढ़ावा दिए जाने पर ध्‍यान केन्‍द्रित किया जाता है ।

**(ग) एवं (घ):** ऐसी उपयुक्‍त कृषि पद्धतियों, जो चार कार्यात्‍मक क्षेत्रों अर्थात अनुसंधान व विकास, प्रौद्योगिकियों, उत्‍पादों और पद्धतियों, अवसंरचना एवं क्षमता निर्माण के माध्‍यम से अनुकूलन तथा न्‍यूनीकरण दोनों तरह के उपायों को शामिल करती है , को बढ़ावा देने के लिए एनएमएसए में 10 मुख्‍य आयामों अर्थात बीज एवं कल्‍चर, जल, कीट, पोषक तत्‍व, खेती पद्धतियां, ऋण, बीमा, मण्‍डी, सूचना तथा आजीविका विधिकरण की पहचान की गई है । 12वीं पंचवर्षीय योजना के दौरान, इन आयामों को केन्‍द्र/राज्‍य सरकारों के अन्‍य संबंधित कार्यक्रमों के साथ 11वीं पंचवर्षीय योजना के दौरान कार्यान्‍वित की गई विभिन्‍न स्‍कीमों/मिशनों की पुनर्संरचना की एक प्रक्रिया के माध्‍यम से एनएमएसए सहित कृषि मंत्रालय के मिशनों/कार्यक्रमों/स्‍कीमों में अंत:स्‍थापित किया गया है और मुख्‍य धारा में लाया गया है ।

**------------**